10. EU's naboskabspolitik (afstemning) 
Betænkning af Raimon Obiols i Germà og Charles Tannock
Før afstemningen om ændringsforslag 14/2
Hélène Flautre
(FR) Hr. formand, undskyld mig, jeg vil blot gerne gøre det klart. at sletningen af udtrykket 'tilbagesendelsesaftaler' kun vedrører første afsnit i punkt 14, for at fjerne enhver uklarhed med hensyn til fortolkningen af afstemningen.
Før afstemningen om ændringsforslag 3
Charles Tannock  
Hr. formand! Jeg ønsker at tilføje følgende formulering til punkt 19a: "understreger ligeledes, at det er nødvendigt at inddrage og arbejde sammen med EØS-landene (Island, Norge og Liechtenstein) og Schweiz og fuldt ud udnytte deres erfaringer med at arbejde sammen med EU".
(Parlamentet vedtog det mundtlige ændringsforslag)
Før afstemningen om ændringsforslag 42
Charles Tannock  
Hr. formand! Blot for at bekræfte, at det mundtlige ændringsforslag skal erstatte det pågældende punkt. Derfor bør det behandles inden ændringsforslag 13, hvilket vil betyde, at afstemningsrækkefølgen på listen skal ændres.
(Parlamentet vedtog det mundtlige ændringsforslag)
